
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2014. gada 3. novembra noteikumos Nr. 683 "Listeriozes uzraudzības, kontroles un apkarošanas kārtība"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Tiesību akts / Ministru Prezidenta rezolūcija
Apraksts
Tiesību akta projekta "Grozījumi Ministru kabineta 2014. gada 3. novembra noteikumos Nr. 683 "Listeriozes uzraudzības, kontroles un apkarošanas kārtība"" (turpmāk – noteikumu projekts) sagatavots, ievērojot Ministru kabineta 2024. gada 13. septembra rīkojumu Nr. 743 "Par Lauksaimniecības datu centra likvidāciju" (turpmāk – rīkojums Nr. 743).
Izstrādes pamatojums
ES dokuments
Apraksts
1. Komisijas 2019. gada 15. marta Īstenošanas regula (ES) 2019/627, ar ko nosaka vienotu praktisku kārtību lietošanai pārtikā paredzētu dzīvnieku izcelsmes produktu oficiālo kontroļu veikšanai saskaņā ar Eiropas Parlamenta un Padomes Regulu (ES) 2017/625 un attiecībā uz oficiālajām kontrolēm groza Komisijas Regulu (EK) Nr. 2074/2005 (turpmāk – regula 2019/627).
2. Komisijas 2023. gada 14. decembra Deleģētā regula (ES) 2024/1141, ar ko Eiropas Parlamenta un Padomes Regulas (EK) Nr. 853/2004 II un III pielikumu groza attiecībā uz īpašām higiēnas prasībām dažiem gaļas, zvejniecības produktiem, piena produktiem un olām (turpmāk – regula 2024/1141).
1.2. Mērķis
Mērķa apraksts
Noteikumu projekts sagatavots, lai noteiktu, ka Lauku atbalsta dienests (turpmāk – LAD) pildīs Lauksaimniecības datu centra (turpmāk – datu centrs) līdzšinējos valsts pārvaldes uzdevumus un lauksaimniecības dzīvnieku un novietņu reģistrā uzturēs informāciju par dzīvnieku pārvietošanas un produkcijas realizācijas ierobežojumiem, ja dzīvniekam būs uzstādīta listeriozes diagnoze, kā arī lai nodrošinātu atbilstību Eiropas Savienības tieši piemērojamiem tiesību aktiem.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Patlaban Ministru kabineta 2014. gada 3. novembra noteikumu Nr. 683 "Listeriozes uzraudzības, kontroles un apkarošanas kārtība" (turpmāk – noteikumi Nr. 683)
1) 5. punkts nosaka pienākumu Pārtikas un veterinārā dienesta (turpmāk – PVD) amatpersonai pēc listeriozes diagnozes apstiprināšanas datu centra datubāzē reģistrēt dzīvnieku pārvietošanas un produkcijas realizācijas ierobežojumus, kas noteikti novietnei, kurā dzīvniekam uzstādīta listeriozes diagnoze;
2) 12.1. apakšpunkts un 20. punkts noteic, ka pienu, kas iegūts no sieviešu kārtas dzīvniekiem, par kuru saslimšanu ar listeriozi ir aizdomas, izbaro novietnē esošajiem dzīvniekiem atbilstoši Eiropas Komisijas 2011. gada 25. februāra Regulas (EK) Nr. 142/2011, ar kuru īsteno Eiropas Parlamenta un Padomes Regulu (EK) Nr. 1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un īsteno Padomes Direktīvu 97/78/EK attiecībā uz dažiem paraugiem un precēm, kam uz robežas neveic veterinārās pārbaudes atbilstīgi minētajai direktīvai, (turpmāk – regula Nr. 142/2011) X pielikuma "Barības sastāvdaļas" I nodaļas 4. iedaļas "Īpašas prasības attiecībā uz pienu, jaunpienu un piena produktiem" prasībām;
3) 12.2. apakšpunkts un 21. punkts noteic, ka pienu, ja tas iegūts no dzīvniekiem, par kuru saslimšanu ar listeriozi nav aizdomu, atļauts nosūtīt uz piena pārstrādes uzņēmumu un lietot uzturā pēc termiskas apstrādes saskaņā ar Eiropas Parlamenta un Padomes 2004. gada 29. aprīļa Regulas (EK) Nr. 853/2004, ar ko nosaka īpašus higiēnas noteikumus attiecībā uz dzīvnieku izcelsmes pārtiku (turpmāk – regula Nr. 853/2004), III pielikuma IX sadaļas II nodaļas II apakšnodaļas 1. punkta "a" apakšpunkta prasībām;
4) 30. punktā noteikta kārtība, kādā dzīvnieku īpašnieks vai turētājs, nosūtot dzīvnieku uz kautuvi, sniedz ziņas kautuvei pārtikas aprites informāciju, ievērojot regulas Nr. 853/2004 II pielikuma III sadaļā noteikto;
5) 33. punkts noteic, ka listeriozes apkarošanas laikā nokauto dzīvnieku gaļu un kautproduktus var izmantot saskaņā ar Eiropas Parlamenta un Padomes 2004. gada 29. aprīļa Regulā (EK) Nr. 854/2004, ar ko paredz īpašus noteikumus par lietošanai pārtikā paredzētu dzīvnieku izcelsmes produktu oficiālās kontroles organizēšanu, (turpmāk – regula Nr. 854/2004) noteikto kārtību.
Problēmas un risinājumi
Problēmas apraksts
Rīkojuma Nr. 743 2.1. apakšpunktā noteikts, ka viens no valsts pārvaldes uzdevumiem ir lauksaimniecības un zivsaimniecības nozares informācijas sistēmu pārvaldība. Tādējādi Lauksaimniecības un zivsaimniecības nozares informācijas sistēma aizstāj datu centra kompetencē esošo Lauksaimniecības datu centra informācijas sistēmu, kurā tika iekļauta dzīvnieku, novietņu reģistrēšanas, identifikācijas un izsekojamības datubāze. Tā kā noteikumos Nr. 683 ir iekļauta atsauce uz "Lauksaimniecības datu centra informācijas sistēmas" datubāzi, noteikumos Nr. 683 lietotie termini attiecībā uz dzīvnieku un novietņu reģistrāciju neatbilst jomu reglamentējošajos aktos lietotajiem terminiem.
Risinājuma apraksts
Ar noteikumu projekta 1. punktu jaunā redakcijā izteikts noteikumu Nr. 683 5. punkts, paredzot, ka PVD amatpersona pēc listeriozes diagnozes apstiprināšanas dzīvnieku pārvietošanas un produkcijas realizācijas ierobežojumus, kas noteikti novietnei, kurā dzīvniekam uzstādīta listeriozes diagnoze, turpmāk reģistrē LAD lauksaimniecības dzīvnieku, ganāmpulku un novietņu reģistrā. 
Problēmas apraksts
Regula Nr. 854/2004 tika atcelta ar Eiropas Parlamenta un Padomes 2017. gada 15. marta Regulu (ES) 2017/625 par oficiālajām kontrolēm un citām oficiālajām darbībām, kuras veic, lai nodrošinātu, ka tiek piemēroti pārtikas un barības aprites tiesību akti, noteikumi par dzīvnieku veselību un labturību, augu veselību un augu aizsardzības līdzekļiem, un ar ko groza Eiropas Parlamenta un Padomes Regulas (EK) Nr. 999/2001, (EK) Nr. 396/2005, (EK) Nr. 1069/2009, (EK) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 un (ES) 2016/2031, Padomes Regulas (EK) Nr. 1/2005 un (EK) Nr. 1099/2009 un Padomes Direktīvas 98/58/EK, 1999/74/EK, 2007/43/EK, 2008/119/EK un 2008/120/EK un atceļ Eiropas Parlamenta un Padomes Regulas (EK) Nr. 854/2004 un (EK) Nr. 882/2004, Padomes Direktīvas 89/608/EEK, 89/662/EEK, 90/425/EEK, 91/496/EEK, 96/23/EK, 96/93/EK un 97/78/EK un Padomes Lēmumu 92/438/EEK (Oficiālo kontroļu regula). Savukārt regulā Nr. 854/2004 noteiktās prasības pirmskaušanas apskatei un pēckaušanas veterinārai ekspertīzei patlaban ir noteiktas regulā 2019/627.
Risinājuma apraksts
Ar noteikumu projekta 7. punktu jaunā redakcijā izteikts noteikumu Nr. 683 33. punkts, paredzot, ka dzīvnieku pirmskaušanas apskate un pēckaušanas veterinārā ekspertīze turpmāk notiks saskaņā ar regulas 2019/627 prasībām.
Problēmas apraksts
Izvērtējot regulas 142/2011 X pielikuma "Barības sastāvdaļas" I nodaļas 4. iedaļas prasības, ir konstatēta neuzmanības kļūda – neprecīza atsauce uz minētās regulas normām noteikumu Nr. 683 12.1. apakšpunktā un 20. punktā. 
Risinājuma apraksts
Ar noteikumu projekta 2. un 4. punktu jaunā redakcijā izteikts noteikumu Nr. 683 12.1. apakšpunkts un 20. punkts, nosakot, ka piens, kas iegūts no sieviešu kārtas dzīvniekiem, par kuriem saslimšanu ar listeriozi ir aizdomas, turpmāk izbarojams novietnē esošajiem dzīvniekiem atbilstoši regulas Nr. 142/2011 X pielikuma "Barības sastāvdaļas" II nodaļas 4. iedaļas "Īpašas prasības attiecībā uz pienu, jaunpienu un piena produktiem" prasībām.
Problēmas apraksts
Izvērtējot regulas Nr. 853/2004 III pielikumā noteikto, ir konstatēts, ka ar regulu 2024/1141 ir grozīts regulas Nr. 853/2004 III pielikums, tāpēc noteikumu Nr. 683 12.2. apakšpunktā un 21. punktā jāprecizē atsauce uz spēkā esošo Eiropas Savienības normatīvo regulējumu.
Risinājuma apraksts
Ar noteikumu projekta 3. un 5. punktu jaunā redakcijā izteikts noteikumu Nr. 683 12.2. apakšpunkts un 21. punkts, nosakot, ka pienu, ja tas iegūts no dzīvniekiem, par kuru saslimšanu ar listeriozi nav aizdomu, turpmāk atļauts lietot uzturā pēc termiskas apstrādes, kas veicama saskaņā ar regulas 2024/1141 pielikuma 3. punkta "f" apakšpunkta "ii" apakšpunkta prasībām.
Problēmas apraksts
Ar noteikumu projekta 3. punktu jaunā redakcijā izteikts noteikumu Nr. 683 12.2. apakšpunkts, svītrojot gan atsauci uz regulu Nr. 853/2004, gan norādi par regulas Nr. 853/2004 saīsinājuma izveidošanu.
Noteikumu Nr. 683 30. punktā atsauce uz regulu 853/2004 dota saīsinātā formā, kas tiesību normu lietotājam nedod priekšstatu par normatīvo aktu, kura prasības nepieciešams izpildīt.
Risinājuma apraksts
Ar noteikumu projekta 6. punktu jaunā redakcijā izteikts noteikumu Nr. 683 30. punkts, tādējādi regulas Nr. 853/2004 pilno nosaukumu atveidojot atbilstoši juridiskās tehniskas prasībām.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
lauksaimniecības dzīvnieku īpašnieki un turētāji
Ietekmes apraksts
Novietnei, kurā dzīvniekam uzstādīta listeriozes diagnoze, PVD noteiktie dzīvnieku pārvietošanas un produkcijas realizācijas ierobežojumi turpmāk būs atrodami LAD lauksaimniecības dzīvnieku, ganāmpulku un novietņu reģistrā.
Juridiskās personas
lauksaimniecības dzīvnieku īpašnieki un turētāji
Ietekmes apraksts
Novietnei, kurā dzīvniekam uzstādīta listeriozes diagnoze, PVD noteiktie dzīvnieku pārvietošanas un produkcijas realizācijas ierobežojumi turpmāk būs atrodami LAD lauksaimniecības dzīvnieku, ganāmpulku un novietņu reģistrā.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu monetārs novērtējums
Vai projekts skar šo jomu?
Nē
2.4. Atbilstības izmaksu monetārs novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Jā
5.1. Saistības pret Eiropas Savienību
Vai ir attiecināms?
Jā
ES tiesību akta CELEX numurs
32019R0627
ES tiesību akta datums, izdevējinstitūcija, numurs, veids un nosaukums
Komisijas 2019. gada 15. marta Īstenošanas Regula (ES) 2019/627, ar ko nosaka vienotu praktisku kārtību lietošanai pārtikā paredzētu dzīvnieku izcelsmes produktu oficiālo kontroļu veikšanai saskaņā ar Eiropas Parlamenta un Padomes Regulu (ES) 2017/625 un attiecībā uz oficiālajām kontrolēm groza Komisijas Regulu (EK) Nr. 2074/2005
Apraksts
-
ES tiesību akta CELEX numurs
32024R1141
ES tiesību akta datums, izdevējinstitūcija, numurs, veids un nosaukums
Komisijas 2023. gada 14. decembra Deleģētā regula (ES) 2024/1141, ar ko Eiropas Parlamenta un Padomes Regulas (EK) Nr. 853/2004 II un III pielikumu groza attiecībā uz īpašām higiēnas prasībām dažiem gaļas, zvejniecības produktiem, piena produktiem un olām
Apraksts
-
ES tiesību akta CELEX numurs
32011R0142
ES tiesību akta datums, izdevējinstitūcija, numurs, veids un nosaukums
Komisijas 2011. gada 25. februāra Regula (ES) Nr. 142/2011, ar kuru īsteno Eiropas Parlamenta un Padomes Regulu (EK) Nr. 1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un īsteno Padomes Direktīvu 97/78/EK attiecībā uz dažiem paraugiem un precēm, kam uz robežas neveic veterinārās pārbaudes atbilstīgi minētajai direktīvai
Apraksts
-
5.2. Citas starptautiskās saistības
Vai ir attiecināms?
Nē
5.3. Cita informācija
Apraksts
-
5.4. 1. tabula. Tiesību akta projekta atbilstība ES tiesību aktiem
	Attiecīgā ES tiesību akta datums, izdevējinstitūcija, numurs, veids un nosaukums
	Komisijas 2019. gada 15. marta Īstenošanas Regula (ES) 2019/627, ar ko nosaka vienotu praktisku kārtību lietošanai pārtikā paredzētu dzīvnieku izcelsmes produktu oficiālo kontroļu veikšanai saskaņā ar Eiropas Parlamenta un Padomes Regulu (ES) 2017/625 un attiecībā uz oficiālajām kontrolēm groza Komisijas Regulu (EK) Nr. 2074/2005

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	Regulas 2019/627 11., 12. un 14.–27. pants
	Noteikumu projekta 7. punkts (noteikumu Nr. 683 33. punkts)
	Pārņemtas pilnībā
	Neparedz stingrākas prasības.

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	Noteikumu projektā minētās regulas 2019/627 18. panta 2. punkta "a" apakšpunktā noteiktā rīcības brīvība par to, ka "dalībvalstis var izlemt veikt papildu izmeklēšanu "mutes un žāvu apskate"", netiks izmantota, jo noteikumu projektā ietvertās veterinārās ekspertīzes normas listeriozes kontroles pasākumu nodrošināšanai nav attiecināmas uz tuberkulozes kontroles pasākumiem veterinārās ekspertīzes laikā.

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	Noteikumu projekts nesatur nacionālās tehniskās prasības un nav paziņojams Eiropas Komisijai kā tehnisko noteikumu projekts atbilstoši Ministru kabineta 2010. gada 23. februāra instrukcijas Nr. 1 "Kārtība, kādā valsts pārvaldes iestādes sniedz informāciju par tehnisko noteikumu projektu" 4.1. apakšpunktam.

	Cita informācija
	Noteikumu projektā iekļautas tikai tās regulā 2019/627 noteiktās pirmskaušanas apskates un pēckaušanas veterinārās ekspertīzes prasības, kas ir specifiskas un obligāti nepieciešamas šīs konkrētas infekcijas slimības listeriozes apkarošanai un kontrolei. Citas šajos noteikumos neietvertās, bet regulā 2019/627 noteiktās pirmskaušanas apskates un pēckaušanas veterinārās ekspertīzes prasības tiek iekļautas normatīvajos aktos, kas paredz regulējumu citos specifiskos gadījumos, tostarp citu infekciju slimību apkarošanas un kontroles nosacījumus, piemēram, normatīvajā aktā par govju veneriskās kampilobakteriozes uzraudzības, kontroles un apkarošanas kārtību.

	Attiecīgā ES tiesību akta datums, izdevējinstitūcija, numurs, veids un nosaukums
	Komisijas 2023. gada 14. decembra Deleģētā regula (ES) 2024/1141, ar ko Eiropas Parlamenta un Padomes Regulas (EK) Nr. 853/2004 II un III pielikumu groza attiecībā uz īpašām higiēnas prasībām dažiem gaļas, zvejniecības produktiem, piena produktiem un olām

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	Regulas 2024/1141 pielikuma 3. punkta "f" apakšpunkta "ii" apakšpunkts
(grozīts regulas Nr. 853/2004 III pielikuma IX sadaļas II nodaļas II daļas 1. punkta "a" apakšpunkts)
	3. un 5. punkts
(noteikumu Nr. 683 12.2. apakšpunkts un 21. punkts)
	Pārņemtas pilnībā
	Neparedz stingrākas prasības.

	Regulas 2024/1141 pielikuma 2. punkts (grozīta regulas 853/2004 
II pielikuma III sadaļa)
	6. punkts
(noteikumu Nr. 683 30. punkts)
	Pārņemtas pilnībā
	Neparedz stingrākas prasības.

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	Noteikumu projektā minētās regulas 2024/1141 normas neparedz dalībvalsts rīcības brīvību.

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	Noteikumu projekts nesatur nacionālās tehniskās prasības un nav paziņojams Eiropas Komisijai kā tehnisko noteikumu projekts atbilstoši Ministru kabineta 2010. gada 23. februāra instrukcijas Nr. 1 "Kārtība, kādā valsts pārvaldes iestādes sniedz informāciju par tehnisko noteikumu projektu" 4.1. apakšpunktam.

	Cita informācija
	Ar noteikumu projektu noteikumu Nr. 683 30. punktā netiek noteikts jauns regulējums. Minēts regulas 853/2004 pilns nosaukums atbilstoši juridiskās tehniskas prasībām.

	Attiecīgā ES tiesību akta datums, izdevējinstitūcija, numurs, veids un nosaukums
	Komisijas 2011. gada 25. februāra Regula (ES) Nr. 142/2011, ar kuru īsteno Eiropas Parlamenta un Padomes Regulu (EK) Nr. 1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un īsteno Padomes Direktīvu 97/78/EK attiecībā uz dažiem paraugiem un precēm, kam uz robežas neveic veterinārās pārbaudes atbilstīgi minētajai direktīvai

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	Regulas 142/2011 X pielikuma "Barības sastāvdaļas" II nodaļas 4. iedaļas "Īpašas prasības attiecībā uz pienu, jaunpienu un dažiem citiem produktiem, kas atvasināti no piena vai jaunpiena" I daļa
	2. un 4. punkts
(noteikumu Nr. 683 
12.1. apakšpunkts un 20. punkts)
	Pārņemtas pilnībā
	Neparedz stingrākas prasības.

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	Noteikumu projektā minētās regulas Nr. 142/2011 X pielikuma II nodaļas 4. iedaļas II daļas 4. punkta norma "Kompetentā iestāde var atļaut, ka jaunpienu, kas neatbilst I daļas B.6. punktā izklāstītajiem nosacījumiem, viens lauksaimnieks piegādā citam lauksaimniekam tajā pašā dalībvalstī izmantošanai barībā, ievērojot nosacījumus, kuri novērš veselības apdraudējumu izplatīšanos" netiks izmantota, jo PVD, kas saskaņā ar Veterinārmedicīnas likuma 3.1 panta 1. punktu ir kompetentā iestāde "tādu risku cilvēku un dzīvnieku veselībai novēršana un mazināšana, kurus rada dzīvnieku izcelsmes blakusprodukti un atvasinātie produkti", novietnē nevar nodrošināt atbilstošu uzraudzību, lai netiktu izplatīta dzīvniekiem un cilvēkiem bīstama infekcijas slimība.

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	Noteikumu projekts nesatur nacionālās tehniskās prasības un nav paziņojams Eiropas Komisijai kā tehnisko noteikumu projekts atbilstoši Ministru kabineta 2010. gada 23. februāra instrukcijas Nr. 1 "Kārtība, kādā valsts pārvaldes iestādes sniedz informāciju par tehnisko noteikumu projektu" 4.1. apakšpunktam.

	Cita informācija
	-


6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Lēmums par datu centra likvidāciju un tā valsts pārvaldes uzdevumu nodošanu LAD pieņemts Ministru kabineta 2024. gada 10. septembra sēdē (protokola Nr. 36, 25.§, Tiesību aktu projektu publiskā portāla tiesību aktu lietas identifikācijas numurs 24-TA-1413). Tā kā noteikumu projekts nodrošina rīkojumā Nr. 743 dotā uzdevuma izpildi un attiecas uz valsts pārvaldes iekšējo reorganizāciju, projekta izstrādē netiek piemērota sabiedrības līdzdalība.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Lauku atbalsta dienests
Pārtikas un veterinārais dienests
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Jā
	Līdzšinējos Lauksaimniecības datu centra uzdevumus lauksaimniecības dzīvnieku, ganāmpulku un novietņu reģistra uzturēšanā turpmāk pildīs LAD.

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Jā
	PVD pienākumi nemainās pēc būtības, un informācija par dzīvnieku pārvietošanas un produkcijas realizācijas ierobežojumiem tiks reģistrēta nevis datu centra, bet gan LAD uzturētajā reģistrā.


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

